A-fraid, 2010, december 12 - 12:07
Nielsen utolsó filmjeinek egyike, melyben már csak mellékszereplőként gazdagította a stábot. Ez a szuperhős paródia nem is lett olyan átütő siker, mint azt várták. Ennek egyik oka, hogy elkapta az utóbbi években meghonosodott paródia-betegség. Ennek ellenére nem egy elviselhetetlen alkotás, akadnak azért jócskán fogósabb poénok. Kár, hogy már a trailerben ellövik a javát…
„Adj el minden Google részvényt! Piti cég, értéktelen!”
A-fraid, 2010, november 2 - 20:56
Ha már úgy is kikerült a már alapműnek számító Haláli hullák hajnala, akkor már mellé teszem ezt a másik zombis paródia filmet is.
Pláne, hogy alig múlt el Mindenszentek, illetve Halloween.
Ez a 2003-as alkotás a Spierig testvérek munkája – ha valakinek ismerősen csengene a nevük, az azért lehetséges mivel ők rendezték a Daybreakerst is.
Ez az ausztrál horror vígjáték a Hullajót idézte fel bennem, illetve a Haláli hullák hajnalát, meg a Fekete bárány is felrémlett egy pillanatra, de el kell ismerni, hogy újzélandi társaitól azért elmarad.
Vannak remek pillanatai, de azért a minőségi különbségek könnyedén láthatóak.
Zombik, ufók, van itt minden.